b"\n_START_ARTICLE_\nRamon Espadaler i Parcerisas\n_START_SECTION_\nBiografia\n_START_PARAGRAPH_\nVa ser militant d'Uni\xc3\xb3 Democr\xc3\xa0tica de Catalunya des de 1989 fins a la seva extinci\xc3\xb3. Va ser secretari general del comit\xc3\xa8 de govern els anys 2001 i 2002. Des del 2003 \xc3\xa9s president del consell nacional._NEWLINE_Va ser diputat al Parlament de Catalunya entre el 1992 i el 2000. Tamb\xc3\xa9 va ser tinent d'Alcalde de Vic, entre el 1999 i el 2001, i tinent d'Alcalde de Sant Quirze de Besora entre el 1991 i el 1999._NEWLINE_Durant la IX legislatura, va estar ponent de la Llei 7/2011, de 27 de juliol, de mesures fiscals i financeres; la Llei 9/2011, de 29 de desembre, de promoci\xc3\xb3 de l'activitat econ\xc3\xb2mica, i la Llei 5/2012, de 20 de mar\xc3\xa7, de mesures fiscals, financeres i administratives i de creaci\xc3\xb3 de l'impost sobre les estades en establiments tur\xc3\xadstics._NEWLINE_Entre el 2001 i el 2003, va ser Conseller de Medi Ambient de la Generalitat de Catalunya. Tamb\xc3\xa9 va ser Director general d'Administraci\xc3\xb3 Local del Departament de Governaci\xc3\xb3 i Relacions Institucionals de la Generalitat de Catalunya, entre el 1999 i el 2001._NEWLINE_Ha sigut membre de les Comissions d'Afers Institucionals, Comissi\xc3\xb3 d'Afers Exteriors i de la Uni\xc3\xb3 Europea, Comissi\xc3\xb3 d'Estudi del nou model de Finan\xc3\xa7ament i Comissi\xc3\xb3 d'Investigaci\xc3\xb3 sobre les entitats financeres. Tamb\xc3\xa9 ha sigut membre de la Congr\xc3\xa9s de Poders Locals i Regionals del Consell d'Europa (CALPRE) / Cambra de les Regions en representaci\xc3\xb3 de Catalunya._NEWLINE_Entre 2012 i 2015 fou conseller d'interior de la Generalitat de Catalunya. Durant aquest per\xc3\xadode, dos ciutadans van morir en ser detinguts pels Mossos d'Esquadra,_NEWLINE_Al juliol de 2014 va ser nomenat Secretari general de CiU en substituci\xc3\xb3 de Josep Antoni Duran i Lleida Al 17 de juny de 2015 degut a les tensions entre CDC i UDC sobre el proc\xc3\xa9s independentista, Ram\xc3\xb3n Espadaler va anunciar la seva dimissi\xc3\xb3 com a conseller d'interior._NEWLINE_Posteriorment fou un dels impulsors del col\xc2\xb7lectiu Units per Avan\xc3\xa7ar. El 8 de novembre de 2017 es va fer p\xc3\xbablic que aniria de n\xc3\xbamero tres a les llistes del PSC a les eleccions al Parlament de Catalunya de 2017. El seu objectiu \xc3\xa9s atreure votants del catalanisme moderat. Fou elegit diputat en representaci\xc3\xb3 del PSC.\n_START_SECTION_\nPublicacions\n_START_PARAGRAPH_\n\xc3\x89s autor de diverses monografies hist\xc3\xb2riques i de diversos articles a la premsa nacional i comarcal, entre els quals destaquen el llibre El Castell de Montesquiu a la darreria de l'Edat Mitjana (Ed. L'Aven\xc3\xa7) i Sant Hip\xc3\xb2lit de Voltreg\xc3\xa0 dins la hist\xc3\xb2ria (Eumo Editorial)."